"Am văzut ca m-am adresat injurios. M-am uitat pe înregistrare și e clar că nu am zis asa ceva. Nu băusem nici whiskey, nici nu coborâsem de pe vapor, nu mă adresez așa. (…) Așa e împărțită lumea între cei care fac ceva și cei care înjură, nu vă supărați că unii ne înjură", a spus premierul Victor Ponta în debutul ședinței de guvern.

Marţi, în timpul unei vizite la Teleorman, Victor Ponta şi Liviu Dragnea s-au urcat într-o barcă pneumatica, trasă de pompieri încălţaţi cu cizme de cauciuc. Alături de cei doi a fost şi ministrul Apelor, Doina Pana, care nu se gândea că va avea parte de o asemenea deplasare.

Ponta: "Tu ce faci, fă, Doina aici? Aveai tu chef de niste inundatii?" Doina Pana: "Pai nu aveam chef, dar…"

Deşi premierul ar trebui să folosească un limbaj formal, acesta a preferat să discute cu ministrul Apelor în termeni folosiţi mai degrabă pe maidan.